เตรียมพิจารณาปรับแนวทางการทำงานที่บ้านตามความเหมาะสม หลังช่วงเทศกาลปีใหม่ ตามข้อแนะนำของ ศบค.
นายธีรภัทร ประยูรสิทธิ ปลัดสำนักนายกรัฐมนตรี กล่าวถึงกรณีมีหลายหน่วยงานเริ่มทำงานที่บ้าน หรือ Work From Home หลังจากเชื้อโควิด -19 สายพันธุ์โอมิครอนมีการแพร่ระบาด ว่าที่ประชุม ศบค ได้พิจารณาเรื่องต่างๆ ทั้งการเปิดประเทศ การปรับระดับพื้นที่ การท่องเที่ยวช่วงปีใหม่ ซึ่ง ศบค. ได้ขอให้เมื่อกลับจากการเฉลิมฉลองช่วงปีใหม่แล้ว ควรทำงานที่บ้านเป็นเวลา 2 สัปดาห์เพื่อเฝ้าดูอาการ โดยในส่วนของสำนักงานปลัดสำนักนายกรัฐมนตรี จะมีคำสั่งอย่างเป็นทางการอีกครั้ง เพื่อให้ส่วนราชการและหน่วยงานรับไปปฏิบัติเป็นแนวทาง ย้ำว่าช่วงที่ผ่านมาที่เกิดการแพร่ระบาดของโควิด -19 ได้สั่งให้เจ้าหน้าที่และบุคลากรในสังกัดทำงานที่บ้านถึงร้อยละ 99 หลังจากสถานการณ์คลี่คลายปรับให้ทำงานที่บ้านเหลือเพียงร้อยละ 60 บางหน่วยงานไม่สามารถทำงานที่บ้านไม่ได้ ก็สามารถดำเนินการตามความเหมาะสม ภาพรวมการประเมินแม้จะทำงานที่บ้าน แต่ประสิทธิภาพการทำงานไม่ลดลง ยังประสานการทำงานร่วมกับท้องถิ่นและแก้ไขปัญหาตวามเดือดร้อนให้กับประชาชนได้อย่างรวดเร็วปลัดสำนักนายกรัฐมนตรี ยังกล่าวถึงการอก้ไขปัญหามลพิษทางอากาศ ในฐานะประธานอนุกรรมการสื่อสารการแก้ไขปัญหามลพิษทางอากาศ คาดว่าตั้งแต่วันที่ 21  ธันวาคม 2564 มีสภาพอากาศปิด ทำให้เกิดการสะสมของฝุ่น ขอให้ทุกคนงดการเผาในที่โล่ง หันมาใช้บริการรถโดยสารสาธารณะแทนการใช้รถยนต์ส่วนบุคคล พร้อมขอให้ผู้ประกอบการควบคุมการก่อสร้างไม่ให้เกิดปัญหาฝุ่นละออง หลังจากนี้ศุนย์แก้ไขปัญหามลพิษทางอากาศทจะประชาสัมพันธ์แจ้งแจ้งเตือนให้ประชาชนรับทราบเป็นระยะ